mk en hbs_cyr mk hbs_cyr mk ru mk ru mk mk mk mk mk de mk mk mk mk mk mk mk mk mk mk mk mk mk mk en mk de mk de mk de en en en fa en en en mk mk mk de mk mk mk de mk mk de mk mk de mk mk mk ru mk ru mk mk ru mk ru mk mk mk mk mk en en
Синдикатот на УКИМ најавува медијација пред штрајк ако Владата не ги повика на средба  - Објективно24
Сојузот на синдикати на Универзитетот „Св. Кирил и Методиј“ – Скопје очекува средба во Владата за исполнување на нивните барања и доколку таа не се реализира до крајот на идната недела, најавува медијација пред штрајк, вели претседателот на Синдикатот, проф. д-р Ангел Ристов, кој додава дека уште минатиот месец им е најавена средба со премиерот, но сѐ уште не се повикани.
– На средбата со премиерот ќе ги изнесеме нашите барања што ги имаме две години – потпишување Колективен договор и постепено покачување на платите, по 25 проценти на годишно ниво, за по четири години да стигнеме на ниво од 100-процентно покачување, некоја достојна плата за вработените на најстариот и најголемиот универзитет, изјави Ристов за МИА.
– На средбата со премиерот ќе ги изнесеме нашите барања што ги имаме две години – потпишување Колективен договор и постепено покачување на платите, по 25 проценти на годишно ниво, за по четири години да стигнеме на ниво од 100-процентно покачување, некоја достојна плата за вработените на најстариот и најголемиот универзитет, изјави Ристов за МИА.- Advertisements –
За овие барања Синдикатот на УКИМ на 2 јуни организираше предупредувачки протест пред Ректоратот и за крајот на тој месец планираше мирен протест пред Владата, но го откажа откако доби ветување од Владата дека нивните барања ќе бидат разгледани од министерствата за образование и наука и за финансии.
– Од тогаш до денес немаме никаква информација. На 18 август ни е најавена средба, добивме одговор дека ќе бидеме побарани од премиерот за да разговараме во врска со барањата. Ние трпеливо ќе почекаме уште една недела и доколку не бидеме повикани и нема никаков одговор, тогаш ќе почнеме со медијација пред започнување штрајк. Тоа е еден правен лек кој ги интензивира преговорите на договорните страни. Тогаш има законска обврска договорната страна, конкретно Собранието, со посредник медијатор да ги отпочне или продолжи преговорите кои застанаа токму кај процентот на покачувањето на платите, рече претседателот на Синдикатот на УКИМ.
Со Колективниот договор на СОНК, вели Ристов, незначително е покачувањето на платите во високото образование, по седум проценти минатата и оваа година. Смета и дека СОНК не е репрезентативен за високото образование зашто мнозинството од членството го влече од градинките и училиштата.
– Тоа покачување е далеку од потребите. Ние десетици години наназад немавме никакви покачувања и платите речиси се приближија во основно и високо образование и една просечна плата е повисока од платата на еден доцент доктор на науки. Никаде во светот нема вакви плати во високото образование, и во регионот имаме најниски плати. Разбираме дека е тешка состојбата, меѓутоа тоа не значи дека мора веднаш. Сакаме да видиме дали од другата страна ги разбираат овие наши барања за конечно да биде потпишан колективен договор. Се разбира, кога ќе биде во можност буџетот, со следениот ребаланс итн. Но, мора да биде одговорено на нашите барања, не може да бидеме игнорирани две години, истакна Ристов.
На 3 октомври е почетокот на академската 2022/2023 година и на прашањето дали може да биде загрозено одржувањето на наставата, одговори дека и досега покажале оти не сакаат да разговараат со притисок, блокади и на штета на студентите.
– Затоа и јунската сесија не беше блокирана, еве и септемвриската се одржува. Ние постоиме во интерес на студентите, но постојано повикуваме и на дијалог, додаде Ристов.
← Само 53 нови случаи на Ковид-19
Најмногу поплаки до банките за дебитни и кредитни картички  →
You May Also Like
Голема полициска акција ноќеска во Скопје: Уапсени се 14 лица!
ВОНРЕДНА ВЕСТ: Трагична сообраќајка вечерва во Скопје
Струја не се краде само во ГТЦ, туку и во Арачиново, Грчец, Студеничани…
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
МВР поднесе прекршочна пријава против едно лице: Фрлало со предмети по бугарскиот клуб во Охрид
СВР Охрид соопшти дека на протестот одржан денеска во Охрид, не се регистрирани нарушувања на јавниот ред и мир. Полициските
Рекордни цени на кафето, млекото и шеќерот – во Македонија секојдневниот ритуал стана луксуз
Во Србија сега можете да менувате денари, ставени се на листата на конвертибилни валути
Земјотрес од 3 степени според Рихтер кај Струмица
Објективни и независни дневни вести. Следете нè и бидете во тек со настаните во Македонија и светот!
Следете нè на Фејсбук за да сте во тек со најновите вести:  Objektivno24.mk
Copyright © 2022 Објективно24. All rights reserved.
Theme: ColorMag by ThemeGrill. Powered by WordPress.